**KLAIPĖDOS MIESTO SAVIVALDYBĖS**

**NEĮGALIŲJŲ REIKALŲ TARYBOS POSĖDŽIO PROTOKOLAS**

2022 m. Spalio 6 d. Nr. TAR1-167

Klaipėda

Posėdis įvyko (nuotoliniu būdu): 2022-09-30. Posėdžio pradžia – 13:00 val.

Posėdžio pirmininkė - Jūratė Ruškė.

Posėdžio sekretorė – Jurgita Šekštėnienė.

Dalyvavo: Lilia Baltutienė Klaipėdos sutrikusios psichikos žmonių globos bendrijos pirmininkė, Daina Vitkauskienė VšĮ Klaipėdos ir Telšių regionų aklųjų centro direktorė; Kazys Bagdonas Klaipėdos miesto savivaldybės tarybos Socialinių reikalų komiteto pirmininkas; Janina Tulabienė Lietuvos sutrikusio intelekto žmonių globos bendrijos „Klaipėdos viltis“ pirmininkė, VšĮ „Gyvenimo namai“ direktorė, Danutė Daukantienė biudžetinės įstaigos Neįgaliųjų centro „Klaipėdos lakštutė“ direktorė, Alvidas Šimkus Klaipėdos miesto savivaldybės tarybos Miesto ūkio ir aplinkosaugos komiteto pirmininkas, Jurandas Altuchovas, Lietuvos neįgaliųjų plaukimo federacijos atstovas; Elena Knyzaitė Klaipėdos „Medeinės“ mokyklos direktorė; Sigita Kurmelienė, Klaipėdos miesto bendrijos „Artritas“ pirmininkė; Audronė Liesytė Klaipėdos miesto savivaldybės administracijos Socialinių reikalų departamento Socialinės paramos skyriaus vedėja; Nina Puteikienė Klaipėdos miesto savivaldybės tarybos Kultūros, švietimo ir sporto komiteto narė.

Svečiai: Oksana Šulskienė Klaipėdos miesto savivaldybės administracijos Socialinės paramos skyriaus Socialinių paslaugų poskyrio vyr. specialistė; Neringa Venckienė Klaipėdos apskrities IS sergančiųjų draugijos pirmininkė.

DARBOTVARKĖ:

1. Dėl 2023 m. socialinės reabilitacijos (toliau – SR) paslaugų neįgaliesiems (akreditacijos SR paslaugų teikimui ir kt. aktualūs klausimai)
2. Klaipėdos neįgaliųjų organizacijų prekybos, Klaipėdos miesto švenčių metu, gerosios patirtys (Klaipėdos apskrities IS sergančiųjų draugijos pirmininkė Neringa Venckienė)
3. Kiti klausimai
4. SVARSTYTA. 2023 m. socialinės reabilitacijos (toliau – SR) paslaugų neįgaliesiems (akreditacijos SR paslaugų teikimui ir kt. aktualūs klausimai

Neįgaliųjų reikalų tarybos (toliau – NRT) pirmininkė Jūratė Ruškė tarė įžanginį žodį ir pristatė pirmąjį darbotvarkės klausimą. Pirmininkė informavo, kad pirmąjį klausimą pristatys Audronė Liesytė ir Oksana Šulskienė.

Audronė Liesytė informavo, kad nuo š. m. liepos 1 d. Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, įteisinta nauja socialinės priežiūros paslauga – **socialinė reabilitacija neįgaliesiems bendruomenėje** (Lietuvos Respublikos socialinės apsaugos ir darbo ministro 2022 m. birželio 30 d. įsakymas Nr. A1-451 „Dėl Lietuvos Respublikos socialinės apsaugos ir darbo ministro 2006 m. balandžio 5 d. įsakymo Nr. A1-93 „Dėl Socialinių paslaugų katalogo patvirtinimo“ pakeitimo“). Vadovaujantis Lietuvos Respublikos socialinės apsaugos ir darbo ministro 2022 m. birželio 30 d. įsakymu Nr. A1-447 „Dėl Lietuvos Respublikos socialinės apsaugos ir darbo ministro 2020 m. birželio 30 d. įsakymo Nr. A1-622 „Dėl socialinės priežiūros akreditavimo tvarkos aprašo patvirtinimo“ pakeitimo“ (toliau – Įsakymas), akredituota socialinė reabilitacija neįgaliesiems bendruomenėje savivaldybėse pradedama teikti **nuo 2023 m. sausio 1 d.** Taip pat paminėjo, kad visa informacija yra patalpinta internetinėje svetainėje [www.klaipeda.lt](http://www.klaipeda.lt) siūlė ir ragino visas įstaigas kreiptis dėl visų iškilusių klausimų konsultuotis, rašyti laiškus.

Janina Tulabienė pasidomėjo, kaip dabar bus skirstomas finansavimas ir kokios lėšos yra skiriamos.

Oksana Šulskienė atsakė NRT nariams į kilusius klausimus suteikė juos dominančią informaciją.

Vyko diskusija.

NUTARTA: Informacija išklausyta.

2. SVARSTYTA. Klaipėdos neįgaliųjų organizacijų prekybos, Klaipėdos miesto švenčių metu, gerosios patirtys (Klaipėdos apskrities IS sergančiųjų draugijos pirmininkė Neringa Venckienė).

Pirmininkė informavo, kad antrą klausimą pristatys Neringa Venckienė.

Neringa Venckienė pasidalino savo gerąja patirtimi dėl atleidimo nuo vietinės rinkliavos mokesčio per didžiąsias šventes neįgaliesiems. Pasidžiaugė, kad tarybos nariai atkreipė dėmesį į žmones su negalia ir priėmė tokį svarbų sprendimą neįgaliesiems. Papasakojo, kad dalyvavo Jūros šventės mugėje, kurioje prekiavo dirbiniais. Pasidžiaugė visuomenės požiūriu šventės metu į neįgaliuosius, tokia praktika labai naudinga ir suteikianti tik geras emocijas ir norą judėti į priekį, paragino daugiau žmonių su negalia dalyvauti tokiose mugėse ir parodyti bei parduoti savo darbus.

Vyko diskusija.

NUTARTA: Informacija išklausyta.

3.SVARSTYTA. Kiti klausimai.

Pirmininkė paprašė pristatyti sekantį klausimą Ninos Puteikienės. Šis klausimas iškilo iš pranešimų Klaipėdiečių, bei asmeninės patirties. Problema kyla dėl ambulatorinės slaugos paslaugos asmens namuose. Nors įstatymas įpareigoja teikti ambulatorinės slaugos paslaugas Asmens namuose, bet deja sunku juos prisikviesti, bei gauti paslaugas kurios Asmeniui priklauso pagal įstatymą. A**mbulatorinės slaugos paslaugos namuose (ASPN) yra sveikatos priežiūros paslaugos, teikiamos paciento namuose, siekiant užtikrinti slaugos paslaugų tęstinumą, patenkinti paciento slaugos poreikius namų sąlygomis ir skatinti paciento savirūpą.** Svarbu žinoti, kad šių paslaugų teikimą privalo užtikrinti visos pirmines ambulatorines asmens sveikatos priežiūros paslaugas teikiančios sveikatos priežiūros įstaigos prie jos prisirašiusiems gyventojams (paslaugas gali teikti pati ar turėti sutartį su kita įstaiga). Be to, ASPN teikianti įstaiga turi užtikrinti ir socialinių paslaugų poreikio vertinimą bei paliatyviosios pagalbos paslaugos teikimą. Šios paslaugos skiriamos šeimos gydytojo siuntimu pacientams, kurie atitinka tam tikrus kriterijus.

Tačiau Nina Puteikienė sako, kad taip nėra, grįžus žmogui iš Stacionaraus gydymo po operacijos sunku prisikviesti Šeimos gydytoją ar slaugytoją į namus ambulatoriniam gydymui, kuris apžiūrėtų pacientą ir išrašytų jam visus reikiamus siuntimus pas specialistus (perrišimai, masažai ir kita). Šeimos narys negali ir nežino pas kokius medikus reikia kreiptis dėl pagalbos ligoniui, ar reikalingi masažai, ar perrišimai dažnesni, gal būt konsultacijos pas kitus specialistus. Įstatymas yra bet neveikia pagal algoritmą, kuris yra sukurtas, taip neturėtų būti.

Sigita Kurmelienė, pritaria N. Puteikienės pasisakymui, kad turėtų būti skirta didesnis dėmesys tokiems liginiams.

Danutė Daukantienė pasisako, kad jos vadovaujamai įstaigai tikrai nekyla jokių problemų, pačios gydytojos skambina ir teiraujasi kokios pagalbos ar siuntimų reikia pacientui, taip pat atvyksta į vietą.

Daina Vitkauskienė pasidalina savo patirtimi dėl ambulatorinio slaugos paslaugų teikimo namuose ir pasidžiaugė, kad nekilo jokių problemų dėl to pažymi, kad paslaugas teikė privati gydymo įstaiga.

Vyko diskusija.

Kazys Bagdonas priminė problemą, kuri jau buvo aptarta ir bandyta išspręsti dėl odontologų paslaugų neįgaliesiems su psichine negalia, buvo taip pat ir priemonės numatytos šiai problemai spręsti.

Janina Tulabienė pasisako, kad problema buvo ir yra niekas nepasikeitė, tiesiog nėra įstaigos, kuri apsiimtų šiuos žmones gydyti, kaip žinoma Asmenys su psichine negalia jaučia didžiulę baimę odontologams, jiems reikalinga padaryti vietinę narkozę, kad gydytojas galėtų sutaisyti dantis.

Visi NRT nariai pritarė J. Tulabienei, kad problema neišspręsta ir reikalingas sprendimas. Neįgalieji privalo gauti visas pilnavertes paslaugas kaip ir visi žmonės.

Audronė Liesytė primena, kad gruodžio mėnesį vyks kasmetinė konferencija neįgaliųjų dienai pažymėti, pasiūlo šias problemas įtraukti į konferencijos dienotvarkę ir padiskutuoti šiais klausimais, išklausyti ligoninių vadovų pasisakymų šiais klausimais, taip pat gal būt būtų naudinga pasikviesti atstovus ir iš Sveikatos apsaugos ministerijos.

Vyko diskusija.

NUTARTA:

1. Bendru sutarimu pritarta organizuoti konferenciją kuri tradiciškai skirta Traptautinei neįgaliųjų dienai paminėti siekiant ne tik aktualizuoti, bet ir išdiskutuoti svarbius neįgaliesiems klausimus.
2. Bendru sutarimu pritarta į konferencijos programą įtraukti pranešimą apie ambulatorinės slaugos paslaugų teikimą asmens namuose.
3. Bendru sutarimu pritarta į konferenciją pasikviesti Klaipėdos psichikos sveikatos centro vyriausiąjį gydytoją Aleksandrą Slatvickį, kad pristatytų numatomus pokyčius psichikos sveikatos srityje ir pakomentuotų galimus sprendimus dėl odontologų paslaugų prieinamumo didinimo žmonėms su psichikos negalia.
4. Bendru sutarimu nutarta organizuoti dar vieną posėdį siekiant NRT narių bendradarbiavimo pagrindu sudaryti konferencijos programą, numatyti galimus pranešėjus, pasiskirstyti kt. su konferencijos organizavimu, moderavimu ir kt. susijusius darbus ir atsakomybes.

Posėdžio pabaiga – 14:00 val.

Posėdžio pirmininkė Jūratė Ruškė

Posėdžio sekretorė Jurgita Šekštėnienė